ການສູ້ລົບກັນ ໃນຊີເຣຍ ໄດ້ເພີ່ມທະວີຂຶ້ນ (ສະໄລດ໌ກັບວີດີໂອ)
ສະຫະປະຊາຊາດກ່າວວ່າ ການສູ້ລົບກັນໃນຊີເຣຍ ໄດ້ເພີ່ມທະວີຂຶ້ນຢ່າງຫຼວງຫຼາຍ ນັບແຕ່ເດືອນກຸມພາຜ່ານມາ. 
ບັນດາເຈົ້າໜ້າທີ່ສືບສວນສອບສວນຂອງສະຫະປະຊາຊາດກ່າວວ່າ ການສູ້ລົບກັນໃນຊີ ເຣຍໄດ້ເພີ່ມທະວີຂຶ້ນຢ່າງຫຼວງຫຼາຍ ເຖິງແມ່ນມີຄວາມໝັ້ນໝາຍຈາກທັງສອງຝ່າຍ ຄື ກໍາລັງຂອງຝ່າຍລັດຖະບານແລະຝ່າຍຄ້ານກໍຕາມ ທີ່ຈະຢຸດການກໍ່ຄວາມຮຸນແຮງພາຍ ໃຕ້ແຜນການສັນຕິພາບທີ່ໄກ່ເກ່ຍໂດຍທ່ານໂກຟີ ອັນນັນ ທູດພິເສດຂອງສະຫະປະຊາ ຊາດນັ້ນ ໃນລາຍງານທີ່ສະເໜີຕໍ່ສະພາສິດທິມະນຸດຂອງສະຫະປະຊາຊາດໃນ ວັນພຸດມື້ນີ້ ພວກເຈົ້າໜ້າທີ່ສືບສວນສອບສວນ ກ່າວວ່າ ສະຖານະການໃນຊີເຣຍແມ່ນຢູ່ໃນສະພາບທີ່ເປັນອັນຕະລາຍແລະຊຸດໂຊມລົງຢ່າງວ່ອງໄວ ລາຍງານສະບັບນີ້ເວົ້າຕື່ມວ່າ ມີຫຼັກຖານທີ່ສະແດງໃຫ້ເຫັນວ່າ ມີການລະເມີດສິດທິມະນຸດຈາກທັງສອງຝ່າຍ ແຕ່ການລະເມີດຈາກກໍາລັງຂອງຝ່າຍລັດຖະບານຊີເຣຍແມ່ນດໍາເນີນໄປໃນລະດັບທີ່ໜ້າຢ້ານກົວ ລາຍງານສະບັບນີ້ກ່າວວ່າ ໃນກໍລະນີການໂຈມຕີໃນວັນທີ 25 ພຶດ ສະພາຜ່ານມາ ທີ່ ເມືອງຮູລາ ຊຶ່ງໄດ້ສັງຫານປະຊາຊົນ 108 ຄົນນັ້ນ ພວກກໍາລັງທີ່ນິຍົມລັດຖະບານອາດ ຈະເປັນຜູ້ຮັບຜິດຊອບໃນການຕາຍຂອງປະຊາຊົນຫຼາຍຄົນ ແຕ່ເຖິງຢ່າງໃດກໍດີ ລາຍ ງານສະບັບນີ້ເວົ້າຕື່ມວ່າ ບົດບາດຂອງພວກຝ່າຍຄ້ານຫຼືພວກກໍາລັງຕ່າງປະເທດກໍບໍ່ ສາມາດປະຕິເສດໄດ້ ແລະວ່າ ການສືບສວນສອບສວນຈະດໍາເນີນສືບຕໍ່ໄປ ທ່ານ Paulo Pinheiro ເຈົ້າໜ້າທີ່ສືບສວນສອບສວນ ທີ່ໄດ້ຮັບການແຕ່ງຕັ້ງໂດຍສະ ຫະປະຊາຊາດນັ້ນ ກ່າວວ່າ ທີມງານຂອງທ່ານໄດ້ມີຄວາມເປັນຫ່ວງໂດຍສະເພາະກ່ຽວ ກັບລາຍງານຂ່າວຕ່າງໆທີ່ວ່າ ພວກຝ່າຍຄ້ານໄດ້ໃຊ້ພວກເດັກນ້ອຍ ເປັນພວກບັນທຸກ ເຄື່ອງໃຊ້ການແພດແລະພວກສົ່ງໜັງສື ແລະເຮັດໃຫ້ພວກຄົນເຫຼົ່ານີ້ຕົກຢູ່ໃນຄວາມສ່ຽງ ຕໍ່ອັນຕະລາຍເຖິງຕາຍແລະບາດເຈັບໄດ້ ຊີເຣຍໄດ້ຕໍາໜີຕິຕຽນວິທີການເຫຼົ່ານີ້ ແລະກ່າວວ່າ ຕົນຈະບໍ່ເຂົ້າຮ່ວມໃນອັນທີ່ຕົນເອີ້ນວ່າ ວິທີການການເມືອງນັ້ນ ໃນຄວາມວຸ້ນວາຍໃນວັນພຸດມື້ນີ້ ອົງການຂ່າວແຫ່ງລັດຊີເຣຍ ກ່າວວ່າ ກຸ່ມກໍ່ການຮ້າຍ ປະກອບອາວຸດຈຸນຶ່ງ ໄດ້ສັງຫານປະຊາຊົນ 3 ຄົນໃນລະຫວ່າງການໂຈມຕີສະຖານີໂທ ລະພາບນິຍົມຝ່າຍລັດຖະບານແຫ່ງນຶ່ງ ອົງການຂ່າວ SANA ກ່າວວ່າ ພວກກໍ່ການຮ້າຍ ໄດ້ຫ້າງລະເບີດໄວ້ໃນລະຫວ່າງການໂຈມຕີສໍານັກງານໃຫຍ່ຂອງໂທລະພາບຊ່ອງດາວ ທຽມ al-Ikhbaria ແຕ່ບໍ່ໄດ້ແຈ້ງໃຫ້ຊາບວ່າ ພວກພະນັກງານໃນສໍານັກງານໃຫຍ່ຕາຍ ແບບໃດນັ້ນ